CELEX: 62015TN0052
Language: lt
Date: 2015-02-04 00:00:00
Title: Byla T-52/15: 2015 m. vasario 4 d. pareikštas ieškinys byloje Sharif University of Technology/Taryba

27.4.2015   
            
            
               LT
            
            
               Europos Sąjungos oficialusis leidinys
            
            
               C 138/52
            
         2015 m. vasario 4 d. pareikštas ieškinys byloje Sharif University of Technology/Taryba
   
   (Byla T-52/15)
   (2015/C 138/70)
   Proceso kalba: anglų
   
      Šalys
   
   
      Ieškovas: Sharif University of Technology (Teheranas, Iranas), atstovaujamas baristerio M. Happold
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti Tarybos sprendimo 2014/776/BUSP priedą, Tarybos sprendimo 2010/413/BUSP II priedą, Tarybos įgyvendinimo reglamento (ES) Nr. 1202/2014 priedą ir Tarybos reglamento (ES) Nr. 267/2012 IX priedą, kiek jie susiję su ieškovu,
            
         
               —
            
            
               priteisti ieškovui kompensaciją Tarybos veiksmais jo reputacijai padarytai žalai atlyginti ir
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškiniu ieškovas prašo panaikinti Tarybos sprendimo 2014/776/BUSP (1) priedą, Tarybos sprendimo 2010/413/BUSP (2) II priedą, Tarybos įgyvendinimo reglamento (ES) Nr. 1202/2014 (3) priedą ir Tarybos reglamento (ES) Nr. 267/2012 (4) IX priedą, kiek jie susiję su ieškovu.
   Grįsdamas ieškinį ieškovas remiasi keturiais pagrindais.
   Pirmasis ieškinio pagrindas, susijęs su tuo, kad Taryba pažeidė ieškovo teisę į gynybą ir teisę į veiksmingą teisminę gynybą;
   Antrasis ieškinio pagrindas, susijęs su tuo, kad Taryba padarė akivaizdžių vertinimo klaidų, kai ieškovui nustatė ribojamąsias priemones;
   Trečiasis ieškinio pagrindas, susijęs su tuo, kad Taryba pažeidė ieškovo teisę į nuosavybę ir proporcingumo principą, ir
   Ketvirtasis ieškinio pagrindas, susijęs su tuo, kad Taryba piktnaudžiavo įgaliojimais, kai ieškovui nustatė ribojamąsias priemones.
   
      (1)  2014 m. lapkričio 7 d. Tarybos sprendimas 2014/776/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 325, p. 19).
   
      (2)  2010 m. liepos 26 d. Tarybos sprendimas 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, p. 39).
   
      (3)  2014 m. lapkričio 7 d. Tarybos įgyvendinimo reglamentas (ES) Nr. 1202/2014, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 325, p. 3).
   
      (4)  2012 m. kovo 23 d. Tarybos reglamentas (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, p. 1).